Mqidec yeddem atmaten-is ɣef uɛawdiw-is, yessemneɛ-iten i setta, yessaweḍ-iten almi d axxam. Wigi nneḥcamen, nnan-s i baba-tsen: « Lukan ad iruḥ mqidec ad d-yawi tayziḍt n wureɣ, ad d-yernu taẓerbit n yemma jida yak d ifeggagen? » Yenna-asen mqidec: « Ad ruḥeɣ.» Iruḥ yewwi yid-s tissegnatin yak d uɣanim aɣezfan. Yemma jida tefser-d taẓerbit-is di berra. Iruḥ Mqidec yeččur-itt d tissegnatin. Tameddit, mi d-yeɣli ṭṭlam, Mqidec yessekcem aɣanim si tṭiṭuct n lḥiḍ, yenjeɛ tayaziḍt n wureɣ. Tayaziḍt tettsuɣu.Tenna-as teryel: « Henniyi, mulac akem-deggreɣ, akem-yawi mqidec! » Netta simmal yettzeggid, nettat terfa, tḍeggeritt-id tenna-d: «Attan a mqidec! » yenna-as Mqidec: « Wwiɣ-tt a yemma jida.» Truḥ daɣen teryel teṭṭes lla-tt-nejjɛent tessegnatin tenna-d: « Anef-iyi, a taẓerbit, ad ṭṭseɣ ma ulac akemḍeggreɣ akem-yawi mqidec! » Simmal treffu, tetteḥidiqqir, tissegnatin-nni nejjɛent-tt. Dɣa tḍegger-itt-id ɣer beṛṛa, tenna-as: « Attan, a mqidec! » yenna-as mqidec: « Wwiɣ-tt a yemma jida.» Yeṭṭef diɣen aɣanim, yesqeṛbub ɣef ifeggagen; almi itt-yesserfa, tḍeggeṛ-iten-id, tennaas: « Hatnin, a mqidec !» yenna-as: « Wwiɣ-ten-id, a yemma jida! » Imiren mqidec yewwiten-id s axxam i baba-s, i yemma-s d watmaten-is. Nnan-as watmaten-is i baba-tsen: « Lukan aɣ-d-yawi yemma jida! S yiman-is ?» Yenna-asen mqidec: « D ayen isehlen; ma yehwa-awen, att-id-awiɣ, lameɛna s ccerṭ, yessefk ad iyi-tweqmem axxam s tgejda n wuzzal, ad iyitweqmem lɛula l-lmakla d waman ad iyin-tefkem aɣyul d usenduq.» Fkan-as aɣyul d usenduq.